לאיוש הרנאדי

לאיוש הרנאדי (במקור היימליך, בהונגרית: Hernádi Lajos; 13 במרץ 1906 – 29 ביוני 1986) היה פסנתרן יהודי-הונגרי, מורה למוזיקה, פרופסור לפסנתר באקדמיה וזוכה פרס קושוט (הפרס הממלכתי הגבוה בהונגריה שמקביל לפרס ישראל).

קורות חיים
לאיוש היימליך נולד במשפחה יהודית למוריץ היימליך (1857–1926), חייט, וגיזלה טוֹך. 

 השכלה מוזיקלית 
למד נגינה בפסנתר מאז ילדותו ואחר כך החל את השכלתו המוזיקלית הגבוהה ב-1924 באקדמיה למוזיקה ע"ש פרנץ ליסט בבודפשט, שם למד שיעורי פסנתר בכיתתו של בלה ברטוק. ב-1927 נסע ללמוד גם בברלין, שם היה תלמידו של ארתור שנאבל במשך שנה אקדמית אחת. משנת 1928 המשיך בבודפשט את לימודי הנגינה בפסנתר, הפעם אצל ארנסט פון דוהנאני. הוא קיבל את התואר אמן בפסנתר בשנת 1929 באקדמיה למוזיקה ובקונצרט הסיום שלו ניגן יצירות בנות התקופה, "סוויטת פטרושקה" של איגור סטרווינסקי ואת הסונטה לפסנתר של ברטוק.

 קריירה 

הקריירה שלו כפסנתרן החלה ב-1929 והוא ערך קונצרטים מצליחים הן במולדתו והן ברחבי מערב אירופה. בתחרות הבינלאומית לפסנתר על שם פרנץ ליסט בבודפשט בשנת 1933, זכה בפרס הרדיו ההונגרי. בשל האנטישמיות שהלכה וגברה בהונגריה מסוף שנות ה-30, פחתו האפשרויות שלו להופיע ובסופו של דבר הוא יכול היה לערוך קונצרטים רק בדירתו. מאוחר יותר נלקח למחנות שירות העבודה (עבודות כפייה לגברים יהודים עבור הצבא ההונגרי). הוא שוחרר על ידי הצבא האדום ביער ליד העיר מונקאץ'. הוא סיפר על כך בראיון איתו:

הקונצרט בדברצן המשוחררת בו הופיע הרנאדי בפני החיילים הסוביטיים, לאחר שחרורו ממחנה עבודת הכפייה, התקיים בנובמבר 1944. מאוחר יותר הופיע הרנאדי במדינות רבות בעולם. הוא ערך קונצרטים רבים והשתתף בהופעות רדיו וטלוויזיה. הוא ביצע בקביעות בקונצרטים שלו באותה תקופה יותר ממאה יצירות סולו. בקונצרטים התזמורתיים בהם ניגן הופיע עם מנצחים מפורסמים כמו הרמן אבנדרות, דין דיקסון, ארנסט פון דוהנאני, יאנוש פרנצ'יק, אוטו קלמפרר, גאורג שולטי וקארלו צקי. כפסנתרן מוכר ומצליח הוזמן הרנאדי לוועדות השופטים של תחרויות פסנתר בינלאומיות רבות (בודפשט, ורשה, מוסקבה, פריז, מינכן, לייפציג, לידס). בנגינתו מיצירותיהם של בלה ברטוק, לודוויג ואן בטהובן, פרדריק שופן, פרנץ ליסט, רוברט שומאן, לאו ויינר ועוד הוא הוקלט פעמים רבות. כמה מההקלטות האלה שלו יצאו מאוחר יותר כתקליטורים.

ב-1945 נבחר למורה באקדמיה למוזיקה ע"ש פרנץ ליסט ועד פרישתו ב-1975 היה פרופסור לתחום הפסנתר. בנוסף לעריכת קונצרטים, הוא שם דגש רב גם על החינוך ומספר תלמידיו היה רב. רבים מהם התפרסמו לאחר מכן כמו פטר פראנקל, טמאש ואשארי  וג'רג' ציפרה. גם הפסנתרנית הדי שניידר, זוכת פרס פרנץ ליסט, למדה אצלו באופן פרטי לפני מלחמת העולם השנייה.

גם עבודתו במוזיקולוגיה היא חשובה. הוא תרם במולדתו להוצאת תווי מוזיקה של יצירות רבות, פעל לחידוש החינוך המוזיקלי בהונגריה אחרי המלחמה ובמקביל ערך לדפוס את ספרי התווים של יצירות באך, בטהובן, היידן, מוצרט, קארל צ'רני ושל מלחינים רבים אחרים. 

פעילותו הספרותית הייתה משמעותית, המחקר החשוב ביותר שלו Anticipation – Additions to the Psychology of Practice, שהיה הנושא בהרצאת הפתיחה שלו באקדמיה למוזיקה, כשזו נפתחה מחדש אחרי המלחמה, פורסם ב"כתב העת "סקירת מוזיקה" (Music Review) ב-1947. כמו כן ערך הרנאדי יחד עם אישטוואן סלני אוסף מוזיקה לפסנתר בשם: "טכניקת האמנים - האמנים של הטכניקה" (A mesterek technikája - A technika mesterei), שיצא לאור ב-1948.

ההנחיות והוראות הביצוע המפורטות שלו בכתב, לביצוע יצירות מוזיקליות רבות הן בעלות חשיבות (למשל: 18 הפרלודים הקטנים של באך, הסונטות לפסנתר של היידן).

ב-13 במרץ 2006, מאה שנה להולדתו, ערכו שניים מתלמידיו לשעבר, פטר פראנקל וטמאש ואשארי, "קונצרט תלמידים" לכבוד המאסטר שלהם.
ממוזער| לוח הזיכרון במעונו.

 פרסים 
 פרס האמן המצטיין (1953)
 פרס קושוט (1956)

 מהקלטותיו 
הקלטות שלו שיצאו בתקליטור על ידי Hungaroton:
 Ludwig van Beethoven: Sonata in F major, Op. 10 No.2. – Sonate Pathétique in C minor, Op.13.
 Magyar előadóművészek: Hernádi Lajos
 Beethoven: Piano Concerto No.5 „Emperor” – Schumann: Piano Concerto. Antal István, Erdélyi Miklós, Hernádi Lajos, Magyar Állami Hangversenyzenekar, Németh Gyula
 Pianists - Fifty Years of Hungaroton (közreműködő)

 כתביו 
 סגנון נגינת הפסנתר של שופן באור תולדות המוזיקה (1942)
 תוספות לפסיכולוגיה של הפעילות הגופנית (1947)
 הציפייה (1947)
 הבעיה של נגינה בפסנתר פוליפוני (1948)
 ברטוק, הפסנתרן, המורה, האיש (1953; בצרפתית בגיליון ברטוק של Revue Musicale, 1955)

 ראו גם 
 יוטיוב -לאיוש הרנאדי בן 80: הראיון האחרון
 YouTube - לאיוש הרנאדי בסרט בשם Gázolás  (דריסה).

 לקריאה נוספת 
 אנדראש הרנאדי עורך: לאיוש הרנאדי ספר זיכרון. הוצאת Rózsavölgyi, בודפשט, 2005. 
 BMC – לאיוש הרנאדי
 לקסיקון ביוגרפי הונגרי - לאיוש הרנאדי
 KFZE – לאיוש הרנאדי
 Kultúrsport - ערב פסנתר לכבוד לאיוש הרנאדי

 קישורים חיצוניים 

 הערות שוליים 

קטגוריה:פסנתרנים יהודים הונגרים
קטגוריה:מורים למוזיקה בהונגריה
קטגוריה:מורים למוזיקה יהודים
קטגוריה:בוגרי האקדמיה למוזיקה ע"ש פרנץ ליסט
קטגוריה:יהדות בודפשט
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:יהודים זוכי פרס קושוט
קטגוריה:בודפשט: אישים
קטגוריה:הונגרים שנולדו ב-1906
קטגוריה:הונגרים שנפטרו ב-1986